**ՏԵՂԵԿԱՆՔ**

**ՀՀ կառավարության 2019 թվականի մայիսի 16-ի N650-Ն որոշմամբ հաստատված՝ 2019 թվականին իրականացված միջոցառումների արդյունքների վերաբերյալ**

|  |  |  |  |  |  |
| --- | --- | --- | --- | --- | --- |
| **NN** | **Նպատակ** | **Միջոցառումներ** | **Ակնկալվող արդյունք** | 2019թ. արձանագրված արդյունքներ | **Ժամկետ** |
| **1** | **2** | **3** | **4** | **5** | **6** |
| 321 | Պետական ֆինանսների կառավարման համակարգի արդիականացում  | 321.1 Պետական ֆինանսների կառավարման համակարգի (ՊՖԿՀ) բարեփոխումների ռազմավարության և գործողությունների ծրագրի նախագծի մշակում և ՀՀ վարչապետի աշխատակազմ ներկայացում  | ՀՀ կառավարության որաշմամբ հաստատված ՊՖԿՀ բարեփոխումների ռազմավարություն և գործողությունների ծրագիր | ***Կատարված է***Պետական ֆինանսների կառավարման համակարգի (ՊՖԿՀ) բարեփոխումների ռազմավարության և գործողությունների ծրագրի (այսուհետ՝ Ռազմավարություն) նախագծի մշակման նպատակով վեր են հանվել 2016-2019թթ․ ՊՖԿ գործընթացները ապահովող ոլորտների/բաղադրիչների շրջանակներում իրականացված աշխատանքները, ինչպես նաև ընթացքի մեջ գտնվող և ապագային միտված գործողությունները:Իրականացվող աշխատանքների համատեքստում ի թիվս այլ վերլուծությունների հիմք են ընդունվում ՊԾՖՀ-PEFA քարտուղարության կողմից ընդունված ՊԾՖՀ-2016 շրջանակը և ԵՄ ՍԻԳՄԱ ծրագրի փորձագետների կողմից «Հայաստանի հանրային կառավարման համակարգի վերաբերյալ փաստերի ստուգման ելակետային գնահատման» զեկույցով ներկայացված առաջարկությունները: Ասիական զարգացման բանկի (ԱԶԲ) տեխնիկական օժանդակության շրջանակներում Ռազմավարության նախագծի մշակման աշխատանքներում 2019 թվականի հուլիս ամսից ներգրավվել են նաև ԱԶԲ փորձագետները։Ռամավարության նախագիծը քննարկվել է բոլոր շահագրգիռ պատական մարմինների հետ, միաժամանակ նախագիծը դրվել է հանրային քննարկման՝ [www.е-draft.am](http://www.е-draft.am) կայքում։ Միաժամանակ Ռազմավարության նախագիծը ներկայացվել է նաև միջազգային զարգացման գործընկեր կազմակերպություններին։Բոլոր շահագրգիռ կողմերից ստացված կարծիքնների հիման վրա նախագիծը լրամշակել ու վերջնականացվել է և ներկայացվել է ՀՀ կառավարության քննարկմանը։ Ռազմավարությունը ընդունվել է ՀՀ կառավարության 2019 թվականի նոյեմբերի 28-ի թիվ 1716-Լ որոշմամբ։Միևնույն ժամանակ, հաշվի առնելով, որ Ռազմավարության նախագծում ընդգրկված մի շարք միջոցառումներ կարող են իրականացվել միայն տեխնիկական աջակցության շրջանակներում, ս․թ․ հունվսրի 20-ին միջազգային զարգացման գործընկեր կազմակերպությունների մասնակցությամբ նախատեսվում է կազմակերպել համաժողով, որը թույլ կտան որոշակիացնել Ռազմավաարությամբ սահմանված այն միջոցառումները, որոնց իրականացման մեջ առանձին միջազգային զարգացման գործընկեր կազմակերպություններ տեսնում են իրենց դերակատարումը։ | 2019 թվականի օգոստոսի 3-րդ տասնօրյակ |
| 322 | Կառավարման տարբեր մակարդակներում պետական ֆինանսների կառավարման հետ կապված գործընթացների ավտոմատացում և գործարքների արդյունավետվության ու թափանցիկության ապահովում (Կառավարության ֆինանսների կառավարման տեղեկատվական համակարգի (GFMIS/ԿՖԿՏՀ-) ներդրում) | 322.1 «Կառավարության ֆինանսների կառավարման տեղեկատվական համակարգի (ԿՖԿՏՀ)» մրցութային փաստաթուղթի վերանայում | ԿՖԿՏՀ-ի մրցույթի իրականացման փաստաթղթերի փաթեթի մշակման մրցութային փաստաթղթերի ամբողջական փաթեթը վերանայված է և բերվել է ամբողջական տեսքի | ***Կատարման ընթացքում է***2019 թվականի նոյեմբերի 27-ին ՖՆ-ում կայացել է հանդիպում՝ Համաշխարհային բանկի (ՀԲ) աջակցությամբ իրականացվող «Պետական հատվածի արդիականացման երրորդ» վարկային ծրագրի շրջանակներում ֆինանսավորվող՝ ԿՖԿՏՀ ներդրմանն ուղղված՝ ՀԲ-ի առաքելության թիմի/փորձագետների հետ: Վերոնշյալ հանդիպման շրջանակում հստակեցվել է 2019թ․հունիսի 24-28-ին ՀԲ ներկայացուցիչների հետ ձեռք բերված պայմանավորվածությունները։ Հանդիպման ընթացքում քննարկվել են ԿՖԿՏՀ-ի ներդրման նպատակով մրցույթի իրականացմանն առնչվող հարցեր, ինչպես նաև վերջինիս կառավարման և համակարգման հետագա քայլերին առնչվող հարցեր։Միաժամանակ ԿՖԿՏՀ-ի ներդրման ծրագրի շրջանակներում քաղաքականության ընտրության վերաբերյալ որոշումները կայացնելու նպատակով ՀՀ ֆինանսների նախարարի 24.12.2019թ. թիվ 696-Ա հրամանով ձևավորվել է ԿՖԿՏՀ-ի ներդրման աշխատանքների ղեկավարման խորհուրդ՝ ՀՀ ֆինանսների նախարարի ղեկավարությամբ։ Իսկ ԿՖԿՏՀ-ի ներդրման մրցույթի իրականացման լիազորությունների իրականացման նպատակով ՀՀ ֆինանսների նախարարի 24.12.2019թ. թիվ 696-Ա հրամանով ձևավորվել է մասնագիտական խումբ՝ կազմված ՖՆ համապատասխան պատասխանատու ստորաբաժանումների ղեկավարներից։ | 2020թ. դեկտեմբերի 3-րդ տասնօրյակ |
| 322.2 ԿՖԿՏՀ-ի գնում | ԿՖԿՏՀ-ի մրցույթի իրականացման փաստաթղթերի ամբողջական փաթեթի կազմված է, մրցույթը անցկացված է | 2021թ. դեկտեմբերի 3-րդ տասնօրյակ |
| 322.3 ԿՖԿՏՀ-ի ներդրում | Տեխնիկական առաջադրանքին համապատասխան ներդրված ԿՖԿՏՀ | 2023թ. դեկտեմբերի 3-րդ տասնօրյակ |
| 323 | Բյուջետային ծրագրերի ծախսերը կազմելու հաշվարկման գործընթացի ավտոմատացում, ծախսակազման գործընթացի արդյունավետվության ապահովում | 323.1 Բյուջետային ծրագրերի ծախսակազման ավտոմատացված համակարգի փուլային ներդրում | Բյուջետային ծրագրերի ծախսերը կազմվում են ավտոմատացված համակարգի միջոցով | ***Կատարման ընթացքում է***Իրականացվել և ավարտվել են Բյուջետային ծրագրերի ծախսակազմման ավտոմատացված համակարգի մշակման և թեստավորման աշխատանքները։ Շարունակվում են աշխատանքները համակարգի ներդրման ուղղությամբ ՀՀ հանրային իշխանության և տարածքային կառավարման Հայտատու մարմիններում։Համակարգը թույլ է տալիս Հայտատու մարմիններին առցանց ներկայացնել բյուջետային ֆինանսավորման հայտերի բաղկացուցիչ մաս կազմող ծախսերի հաշվարկ-հիմնավորումները՝ Հայտատու/պետական մարմինների կողմից նախապես մշակված և Լիազոր մարմնի (ՖՆ) հետ համաձայնեցված ձևաչափերով, ինչպես նաև հնարավորություն է տալիս Հայտատու մարմնի և Լիազոր մարմնի համապատասխան լիազորություն ունեցող օգտատերերին հաստատել/մերժել, ինչպես նաև ամփոփել ստացված հայտերի տվյալներն ըստ ծրագրային, գործառնական և տնտեսագիտական դասակարգիչների՝ թույլ տալով անհրաժեշտ մանրամասնությամբ ստանալ ծրագրերի/միջոցառումների թվերի բացվածքները։ Նախատեսվում է համակարգի ներդրումը Հայտատու մարմիններում ավարտել մինչև 2020թ. դեկտեմբերի երրորդ տասնօրյակը։ | 2021թ. դեկտեմբերի 3-րդ տասնօրյակ |
| 324 | Էլեկտրոնային գնումների համակարգի նոր ծրագրային ապահովման մշակում | 324.1 Նախաձեռնել նոր ծրագրային ապահովում մշակելու գործընթաց | Ծարգիրն ինտեգրել գնումների հետ փոխկապակցված այլ էլեկտրոնային համակարգերի հետ՝ զուգահեռ ընդլայնելով համակարգը շահագործող պատվիրատուների շրջանակը  | ***Գտնվում է կատարման փուլում***ՀՀ ֆինանսների նախարարության կողմից աշխատանքներ են տարվել դոնոր կազմակերպությունների ներկայացուցիչների հետ էլեկտրոնային գնումների նոր համակարգի ներդրման համար անհրաժեշտ բիզնես մոդելի և տեխնիկական առաջադրանքի մշակման ուղղությամբ: | 2020 թվականի դեկտեմբերի 3-րդ տասնօրյակ |
| 325 | Պատվիրատուի կողմից հաստատվող գնման հայտերի հրապարակային փորձաքննության համակարգի ներդրում | 325.1 Համապատասխան իրավական ակտի մշակում  | Պետական գնումներում մրցակցության ապահովում և խտրականության բացառման պահանջների սահմանում | ***Կատարվել է***Հարցը կարգավորվել է ՀՀ կառավարության 10/10/2019թ. «ՀՀ կառավարության 2017 թվականի մայիսի 4-ի N 526-Ն որոշման մեջ փոփոխություններ և լրացումներ կատարելու և ՀՀ կառավարության 2017 թվականի նոյեմբերի 16-ի N 1454-Ն որոշումն ուժը կորցրած ճանաչելու մասին» N 1422-Ն որոշման ընդունմամբ: Մասնավորապես այդ որոշմամբ «Գնումների գործընթացի կազմակերպման» կարգում կատարված փոփոխության արդյունքում կարգի 32-րդ կետի 25-րդ և 43-րդ կետի 1-ին ենթակետերով սահմանվել է, որ յուրաքանչյուր ոք կարող է մինչև հրավերում փոփոխությունների կատարման համար սահմանված վերջնաժամկետը լրանալը պատվիրատուին ներկայացնել հրավերով սահմանված գնման առարկայի բնութագրերի՝ օրենքով նախատեսված մրցակցության ապահովման և խտրականության բացառման պահանջների տեսակետից հիմնավորումներ: Ներկայացված հիմնավորումներն ընդունելի համարվելու դեպքում պատվիրատուն դրանցով պայմանավորված փոփոխություններ է կատարում հրավերում: Ընդ որում ստացված հիմնավորումների քննարկման ամփոփաթերթը հայտերի բացման նիստի արձանագրության հետ մեկտեղ պատվիրատուն հրապարակում է գնումների պաշտոնական տեղեկագրում: | 2019 թվականի սեպտեմբերի 3-րդ տասնօրյակ |
| 326 | Էլեկտրոնային գործիքների միջոցով՝ ավտոմատ եղանակով, նախահաշվային գների որոշման և պլանավորման միասնական համակարգի ներդրում | 326.1 Համապատասխան իրավական ակտի մշակում | Պետական գնումներում միևնույն գնման առարկայի ձեռքբերման համար հատկացվող ֆինանսական միջոցների՝ գործող գներից էական շեղումների նվազեցում | ***Գտնվում է կատարման փուլում***Սույն միջոցառման իրականացումը փոխկապակցված է 324-րդ կետով նախատեված՝ «Էլեկտրոնային գնումների համակարգի նոր ծրագրային ապահովման մշակում» միջոցառման կատարմամբ: | 2020 թվականի դեկտեմբերի 3-րդ տասնօրյակ |
| 327 | Հարկային օրենսդրության բարեփոխում | 327.1 Հարկային բարեփոխումների ռազմավարական փաստաթուղթը ՀՀ վարչապետի աշխատակազմ ներկայացնելը | Հարկային համակարգի հետագա փոփոխությունների ուղղությունները և սկզբունքները նախանշող ռազմավարական փաստաթղթի առկայություն, որը ուղենիշ կհանդիսանա հարկային համակարգի հետագա փոփոխություններն իրականացնելու առումով | ***Գտնվում է կատարման փուլում***ՀՀ ֆինանսների նախարարության կողմից մշակվել, շահագրգիռ պետական կառա­վար­ման մարմինների հետ քննարկվել և 2019 թվականի սեպտեմբերի 26-ի թիվ 01/2-3/15875-2019 գրությամբ ՀՀ վարչապետի աշխատակազմ է ներկայացվել Հայաստանի Հանրապետու­թյու­նում հար­կա­­յին բարե­փո­խում­ների իրա­կանացման ռազմավարության նախագիծը:Միաժամանակ, նախագիծը ներկա­յաց­վել է Արժույթի Միջազգային Հիմնադրամի հայաս­տանյան ներկայացուցչության, Հայաստանում վերակառուցման և զարգացման եվրո­պա­­կան բանկի գրասենյակի, ԱՄՆ միջազգային զարգացման գործակալության հայաս­տան­յան առաքելության և Համաշ­խար­հային բանկի երևանյան գրասենյակի քննարկմանը: Ռազ­մա­վարության նախագծի վերա­բեր­յալ նշյալ կառույց­ների դիրքորոշումները ստա­նալուց և ըստ անհրա­ժեշտության նախագիծը լրա­մշակելուց հետո այն կներկայացվի ՀՀ կառավարության քննարկմանը: | 2019 թվականի օգոստոսի 3-րդ տասնօրյակ |
| 328 | Գույքային հարկերի համակարգը կատարելագործելու և անշարժ գույքի հարկը գույքի իրական՝ շուկայական արժեքի հիման վրա հաշվարկելու նպատակով օրենսդրական փոփոխությունների իրականացում | 328.1 Անշարժ գույքի հարկման համակարգի կատարելագործման ուղղությամբ հարկային օրենսդրության մեջ կատարվելիք փոփոխությունների վերաբերյալ առաջարկությունների մշակում, | Անշարժ գույքի հարկման համակարգի կատարելագործում և անշարժ գույքի հարկը գույքի իրական՝ շուկայական արժեքի հիման վրա հաշվարկելու ընթացակարգերի ներդրում: | ***Գտնվում է կատարման փուլում***Նշյալ միջոցառման իրականացման նպատակով ՀՀ ֆինանսների նախարարության կողմից կատարվել են մի շարք ուսումնասիրություններ և վերլուծություններ, որոնց արդյունքները ներկայացվել են ՀՀ վարչապետի աշխատակազմ և քննարկվել ՀՀ վարչապետի մոտ տեղի ունեցած աշխատանքային քննարկման ընթացքում: | 2020թ. հունվարի 3-րդ տասնօրյակ: |
| 328.2 ներկայացված առաջարկությունների քննարկում շահագրգիռ պետական կառավարման մարմինների և մասնագիտական-հասարակական կազմակերպությունների հետ, |
| 328.3 քննարկումների արդյունքների հիման վրա ՀՀ հարկային օրենսգրքում համապատասխան փոփոխություններ և լրացումներ նախատեսող օրենքի նախագծի մշակում և ՀՀ կառավարության քննարկմանը ներկայացում: |
| 329 | Ակտիվ աշխատանքների իրականացում՝ ուղղված միջազգային հարկային հարաբերություններում ՀՀ ներգրավվածության ապահովմանը և միջազգային առևտրի հարկման լավագույն փորձին համապատասխան հարկային հարաբերությունների կարգավորումների կատարելագործմանը | 329.1 Տնտեսական համագործակցության և զարգացման կազմակերպության (ՏՀԶԿ)` հարկման նպատակով թափանցիկության և տեղեկությունների փոխանակման գլոբալ ֆորումին անդամակցության շրջանակներում ըստ հարցման կամ ինքնաշխատ կերպով տեղեկատվության փոխանակման համակարգերի ներդրման աշխատանքների համակարգում, | Միջազգային ստանդարտներին համապատասխան տեղեկատվության փոխանակման համակարգերի ներդրում,կրկնակի հարկումը բացառող համաձայնագրերի աշխարհագրության ընդլայնում և գործող համաձայնագրերի համապատասխանեցում կրկնակի հարկումը բացառող համաձայնագրերին վերաբերող միջազգայնորեն ընդունված արդի ստանդարտներին և մոտեցումներին | **Գտնվում է կատարման փուլում**ՀՀ ֆինանսների նախարարության կողմից 2019 թվականի նոյեմբեր և դեկտեմբեր ամսվա ընթացքում իրականացված աշխատանքների արդյունքում հաջողվել է ավարտել «Հարկային հարցերով փոխա­դարձ վարչական աջակցության մասին» Կոնվենցիայի ներպետական համաձայնեցման գործընթացները և այն ներկայացնել ՀՀ Ազգային Ժողովի վավերացմանը: ՀՀ Ազգային Ժողովը ս.թ. դեկտեմբերի 13-ի ՀՕ-275-Ն ՀՀ օրենքով վավերացրել է «Հարկային հարցերով փոխա­դարձ վարչական աջակցության մասին» Կոնվենցիան (2010թ. արձա­նագրու­թյամբ փոփոխ­­ված): Կոնվենցիայի վավերացումը կարևորագույն քայլ է ՀՀ կառավարության ծրագրով սահ­մանված՝ հարկային թափանցիկության և տեղեկատվության փոխանակման միջազգային ստան­­դարտների ներդրման, ինչպես նաև Հայաստանի Հանրապետության ստանձնած միջ­ազ­գա­յին պարտավորությունների կատարման տեսանկյունից:Միաժամանակ, հայտում ենք նաև, որ Կոնվենցիայի վավերացմամբ Հայաստանի Հան­րա­պետությունը կատարել է Եվրոպական միության Տնտեսական և ֆինանսական հարցերով խորհրդի կողմից հաստատված՝ Հարկային հարցերով Եվրոպական միության հետ չհամա­գոր­ծակ­ցող երկրների ցանկում (The EU list of non-cooperative jurisdictions for tax purposes) չհայտնվելու նպատակով ստանձնած բոլոր երեք պարտավորություններից վերջին՝ երրորդ պարտավորությունը: | 2022թ. նոյեմբերի 3-րդ տասնօրյակ |
| 329.2 կրկնակի հարկումը բացառող համաձայնագրերի ցանցի ընդլայնում և արդիականացում: | 1. 2019 թվականի հուլիսի 8-ին Սինգապուրի Հանրապետությունում ստորագրվել է «Հայաստանի Հան­­րապետության կառավարության և Սինգապուրի Հանրապետության կառավարության միջև եկամուտների կրկնակի հարկումը բացառելու և հարկերի վճարումից խուսափելը կան­խելու մասին» համաձայնագիրը:
2. 2019 թվականի օգոստոսի 9-ին Ղրղզստանի Հանրապետության Չոլպոն-Ատա քաղաքում ստո­րա­գրվել է «Հայաստանի Հանրապետության կառավարության և Ղրղզստանի Հանրա­պե­տու­թյան կառավարության միջև եկամտի կրկնակի հարկումը բացառելու և հարկումից խուսա­փելը կանխելու մասին» համաձայնագիրը։
 |